stanford-oval/wikipedia huggingface dataset:
מערכת הסקורפיוס
גרסאות

מערכת סקורפיוס תפעל במספר תצורות, לפעילות מבצעית ולאימונים:
יבשתית
ימית
אווירית
בגרסה האווירית תותקן המערכת בפוד, עם זווית ראייה של 60 מעלות קדימה ו-60 מעלות אחורה. כוח העיבוד והחישוב של המערכת יידע לזהות כאמור כל מטרה ולשבש את מערכת הניווט\ההטסה, כגון ג'י.פי.אס, לווינות או שליטה מרחוק.
הערות שוליים

↑  יואב זיתון, תיעוד: המערכת הישראלית שתיירט איומים אוויריים - בלי לשגר טיל אחד, באתר ynet, 11 בנובמבר 2021
הארדקור טכנו

| --- | --- |
 מקורות סגנוניים:  טכנו, אסיד האוס, ניו ביט, מוזיקת דאנס אלקטרונית
 מקורות תרבותיים:  סוף שנות ה-80 של המאה ה-20 ותחילת שנות ה-90 של המאה ה-20, הולנד (רוטרדם), בלגיה וגרמניה (פרנקפורט)
 תת-סוגות
 באונצ'י טכנו, רגאייקור, גבר, הפי הארדקור, לנטו ויולנטו, מקינה, ספידקור
 סוגות היתוך
 ברייקקור, הארדקור דיגיטלי, דאבסטייל, הארדסטייל, ג'אמפסטייל, מומבהקור
 סצינות אזוריות
 הארדקור טכנו בלגי, פרנצ'קור, ג'יי-קור
 נושאים קרובים
 הארדקור פאנק, אלקטרוניקור
הארדקור טכנו (Hardcore Techno) או הארדקור (Hardcore) הוא תת-ז'אנר מוזיקלי של טכנו, אסיד האוס, ניו ביט ומוזיקת דאנס אלקטרונית שמקורה בהולנד, בלגיה וגרמניה בסוף שנות ה-80 של המאה ה-20 ותחילת שנות ה-90 של המאה ה-20. תת-ז'אנר זה מאופיין במפעם מהיר (לפחות 160–200 פעימות לדקה) ושימוש בצלילים תעשייתיים מעוותים ואטונליים של תופי בס וסינתיסייזרים.
תת-ז'אנר זה מזוהה בעיקר עם LMFAO, מנטל תיאו (אנ'), פול אלסטק (אנ') וארני סי (אנ').
הערות שוליים

↑  "Hardcore Techno Music Genre Overview". AllMusic (באנגלית). ארכיון מ-2023-01-08. נבדק ב-2023-01-08.
↑  "Diving through Hardcore Techno: Subgenres, History, and Artists". 6AM (באנגלית אמריקאית). 2022-04-11. ארכיון מ-2023-01-08. נבדק ב-2023-01-08.
↑  David Robb (2002). "Techno in Germany:Its Musical Origins and Cultural Relevance" (PDF). pp. 134–135. ארכיון (PDF) מ-2021-11-22. נבדק ב-17 במאי 2013. {{cite web}}:  (עזרה)
↑  "PSYCHEDELIC FREESTYLE | A-wave.com|=awave". ארכיון מ-2021-04-22. נבדק ב-12 במאי 2012. {{cite web}}:  (עזרה)
↑  Dirk Moelants (13 בספטמבר 2003). "Dance Music, Movement and Tempo Preferences" (PDF). p. 2. אורכב מ-המקור (PDF) ב-22 באוקטובר 2013. נבדק ב-8 במאי 2013. {{cite web}}:  (עזרה)
↑  Ishkur. "Ishkur's guide". אורכב מ-המקור ב-2021-04-13. נבדק ב-8 במאי 2013. {{cite web}}:  (עזרה)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
פיתוח מונחה-השקה

פיתוח מונחה-השקה (Launch-Driven Development - LDD) היא גישת פיתוח שמטרתה להשיק מהר ככל הניתן מוצר תוכנה בשלבים מוקדמים כמו POC ו-MVP, לרוב בעבודה עם לוחות זמנים צפופים המוכתבים על ידי אירועים חיצוניים כמו ביקוש בשוק או לחצים תחרותיים. גישה זו נותנת עדיפות למהירות ויכולת הסתגלות על פני שלמות.
יתרה מכך, היא שמה דגש משמעותי על מה לא לפתח ועל סינון "מתגנבי תכולה" (scope creeps), הן מבחינה עסקית והן מבחינה טכנולוגית.
גישה זו מנוגדת למתודולוגיות תכנון מסורתיות וממצות יותר שבהן פותח מוצר עם כל התכונות לפני כל שחרור. בפיתוח מונחה-השקה, ייתכן שנראה מוצר שהושק עם פונקציונליות ליבה. תכונות או תיקונים נוספים מתווספים בעדכונים מאוחרים יותר על סמך משוב המשתמש / המשקיע, וצרכי השוק.
אין בכך זניחה מוחלטת של עקרונות הפיתוח, אלא מתן עדיפות למה שחיוני עבור השקת המוצר.
גישה זו נראית לעיתים קרובות בסטארט-אפים או בסביבות מהירות שבהן זריזות ואיטרציה מהירה הן חיוניות לשמירה על יתרון תחרותי. הוא חולק קווי דמיון עם מודלים לפיתוח Agile ו-Lean המדגישים התקדמות מצטברת ולמידה מתמשכת, אך עם התמקדות חזקה יותר בעמידה במועד האחרון להשקה.
מה הביא לפיתוח גישה זו

בבסיס הגישה הזו עומדת ההבנה שקוד לא נכתב לשם כתיבת קוד, אלא לשם מטרה או צורך מסוים.
עקרונות וישום הגישה > באגים הם לא תוצאה של טעות.

באגים הם פיצר שעדיין נמצא בפיתוח. אין חובה לתקן כל באג, אלא במידה והוא פוגע במהות המוצר.
עקרונות וישום הגישה > מניעה של מורכבות יתר

הן בפן העסקי (business-logic) והן בפן הטכנולוגי. לדוגמה: רמת אבטחת מידע גבוהה שלא-לצורך או שלבים בחווית המשתמש שניתן להמתין איתם.
עקרונות וישום הגישה > מודל הדג

מודל הדג הוא מתודולוגיית פיתוח המממשת את עקרונות ה-LDD
חלקו הראשון (שלב ה-setup) כולל 3 פעולות במקביל (בתרשים)
חלקו השני (שלב הריצה) לקוח ממתודולוגיית סקראם (scrum) בשילוב בקרה ושמירה על עקרונות ה-LDD
אכיפת עקרונות הגישה

האחריות על שמירת העקרונות של גישה זו מוטלת לרוב על מנהל הפיתוח או על חברה חיצונית שמובילה את התהליך.
שמירה על עקרונות אלו דורשת הצבת גבולות הן לצד היזם/ההנהלה השואפת לרובסטיות, והן לצד המפתחים השואפים לפיתוח קוד המשרת את הקוד.
תרשים "מודל הדג"
עזרא מיקר

עזרא מנינג מיקר (באנגלית: Ezra Manning Meeker;‏ 29 בדצמבר 1830 - 3 בדצמבר 1928) היה חלוץ אמריקאי יליד אוהיו שחצה בנערותו את ארצות הברית ממזרח למערב באמצעות שביל אורגון, ופעל במשך ימי חייו לשימורו ולתיעודו. התיישב לחופי האוקיינוס השקט, והקים את העיירה פיואלפ בוושינגטון.
ילדותו

הוריו של מיקר, התגוררו בדרום-מערב אוהיו, בסמוך לעיירה הונטסוויל. עזרא היה הרביעי משישה ילדים, והמשפחה התפרנסה מחווה קטנה. ב-1839 עברה המשפחה להתגורר באינדיאנה, כשעזרא (אז בן 9) ואחיו הקטן צעדו את כל הדרך - 320 ק"מ - ברגל. המשפחה התפרנסה בדוחק, ועזרא יצא לעבוד בצעירותו, בין השאר עבד בתור השטן של המדפיס ב"אינדאנפוליס ז'ורנל", ובעבודות נוספות. ב-1845 קיבלה אמו של עזרא, פובי מאביה, סוחר מסינסינטי 1,000$ מתנה, ובכסף זה קנתה המשפחה חווה, כשעליה הופקד עזרא, והמשפחה המשיכה להתפרנס מטחינה.
המסע מערבה

במאי 1851 מיקר נישא לבת האזור, והם שכרו חווה באיווה. אולם, מזג האוויר הקשה והקושי להתפרנס באזור הניעו את מיקר ואשתו הטריה, יחד עם אחיו לצאת במסע לאורך שביל אורגון, במטרה להגיע לאדמות הפקר עליהן יוכלו להקים חווה, באזור ממוזג יותר. באפריל 1852, רק חודש לאחר לידת בנם הבכור, יצאו הזוג לדרך בת 3,200 הקילומטרים.
בחלק מן הדרך התלוותה אליהם קבוצה גדולה של אנשים בדרכם לקליפורניה, אולם חלק מן הדרך עשתה המשפחה הקטנה לבדה. הם הגיעו לפורטלנד ב-1 באוקטובר 1852. ולאחר כחצי שנה, הם ישנו לראשונה תחת קורת גג. למרבה הפלא, כל בני החבורה הגיעו בשלום ואף רכושם נשאר שלם, רק פרה אחת נסחפה בעת חצייתם את נהר מיזורי.
בינואר 1853, מיקר הכריז על חלקת אדמה כ-64 ק"מ מפורטלנד כנחלתו, אולם לאחר חודשים ספורים עבר צפונה.
מלך הכשות של העולם והנפילה הכלכלית

לאחר תקופה שאר משפחתו הצטרפה אליו (אמו ואחד מאחיו מתו בדרך), והמשפחה כולה התיישבה באזור והוקמה העיירה פיואלפ, שמיקר היה ראש העיר הראשון שלה. ב-1865 התפרסם מיקר כמי שהחל לגדל כשותנית (המהווה מרכיב מרכזי בתעשיית הבירה) בכמות מסחרית, וכונה בשל כך "מלך העולם של הכשות".
מיקר שהתעשר, החל להשקיע זמן ומאמצים בפיתוח האזור. הוא תרם נכסים וכסף עבור בניית מוסדות ציבור ופארקים, ופתח בתעמולה לשכנוע צעירים לעבור להתגורר באזור. ב-1880 הוא נחשב כהאיש העשיר ביותר בטריטוריית וושינגטון כולה. הוא בנה לעצמו בית מפואר במיוחד, כולל הבאת אמן איטלקי שעיטר את הבית בציורי קיר.
ב-1891, מחלה תקפה את גידולי הכשות ומיקר הפסיד את כל הונו, הוא נאלץ לצאת בעקבות בהלת הזהב לאלסקה. עד מהרה גילה אפשרות נוספת להתעשר, והחל למכור ירקות מיובשים עבור העובדים הנודדים. הוא פתח חנויות מכולת עבור הכורים, ועשה מכך הון. אולם, עקב חובותיו הרבים, נאלץ מיקר להעביר את הבעלות על ביתו שבנה, לידי חתנו.
מיזם שימור שביל אורגון

בשנת 1906, יזם מיקר שחזור המסע בשביל אורגון במטרה לשמרו ולהנציחו לדורות. הוא ארגן שחזור מדויק של כלי הנסיעה, ופתח במסע בין השנים 1906–1908. המסע עורר התעניינות בכל רחבי ארצות הברית, ואף נפגש עם נשיא ארצות הברית תאודור רוזוולט.
לאחר השלמת המסע, מיקר השקיע את זמנו וכוחו בעידוד בניית כבישים טובים יותר, ורתם לשם כך את היזם והממציא הנרי פורד. באוקטובר 1928, הוא חלה בדלקת ריאות בהיותו בדטרויט, ומתוך הבנה שהוא איננו עומד להחלים ממחלה זו, נסע בחזרה אל ביתו, שבצפון-מזרח מדינת וושינגטון. הוא מת ב-3 בדצמבר 1928, רק כחודש לפני יום הולדתו ה-98, ונקבר בסמוך לאשתו.
בית מיקר (2003)
על גבי מטוס, 1921
בטקס חנוכת פסל של עצמו, מיקר עומד מימין - 1924
ג'וני קים

| --- | --- |

קים, אוגוסט 2017
 לידה:  5 בפברואר 1984 (בן 40) לוס אנג'לס, קליפורניה, ארצות הברית 
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת סן דייגו (2012)  בית הספר לרפואה של הרווארד (2016)  תיכון סנטה מוניקה 
 עיסוק בעבר:  לוחם ביחידת אריות הים   רופא
 עיסוקים נוספים:  טייס
 תקופת השירות:  7 ביוני 2017 – הווה (7 שנים)
 דרגה:  לוטננט קומנדר
 עיטורים
  כוכב הכסף   כוכב הארד (עם סימון V)   מדליית השירות המצוין של הצי וחיל הנחתים (עם סימון V)   סרט ההשתתפות בקרב
 
ג'ונתן יונג "ג'וני" קים (באנגלית: Jonathan Yong "Jonny" Kim; נולד ב-5 בפברואר 1984) הוא לוטננט קומנדר בצי האמריקאי, לוחם אריות הים לשעבר, מנתח מוטס, טייס ימי, רופא ואסטרונאוט מטעם נאס"א.
קים, שנולד וגדל בקליפורניה, התגייס לצי האמריקאי בתחילת שנות ה-2000 ועוטר על שירותו בעיטורי כוכב הכסף וכוכב הארד עם סימון V. בעודו משרת כמלח בצי, סיים קים בהצטיינות את לימודיו לתואר ראשון במתמטיקה, וכן לימודי תואר דוקטור לרפואה. בשנת 2017 התקבל לקבוצת האסטרונאוטים ה־22 של נאס"א. הוא השלים בהצלחה את הכשרת האסטרונאוט שלו ב-2020 ומתוכנן לשרת במשלחת ה-72/73 לתחנת החלל הבין-לאומית במרץ 2025.
חיים אישיים והשכלה

ג'ונתן יונג קים נולד ב-5 בפברואר 1984 בלוס אנג'לס, קליפורניה. הוריו היגרו מדרום קוריאה לארצות הברית בתחילת שנות ה-80, ואביו כמעט ולא השלים את לימודיו התיכוניים. המשפחה פתחה חנות משקאות בדרום לוס אנג'לס, ואמו של קים עבדה כמורה מחליפה בבית ספר יסודי סמוך בזמן שגידלה אותו ואת אחיו הצעיר. בשנת 2018, בראיון לכתב העת הרפואי Annals of Emergency Medicine, קים תיאר את עצמו כ"התגלמותו של הילד השקט הזה שפשוט חסר לו ביטחון עצמי". בשנת 2020, דיווח העיתון הדרום קוריאני The Chosun Ilbo כי ילדותו של קים הייתה רוויה באלימות במשפחה מצד אביו. בפברואר 2002, לאחר שאיים על משפחתו באמצעות אקדח, אביו של קים נורה למוות בביתו על ידי המשטרה.
במהלך לימודיו בבית הספר התיכון, זכה קים להישגים לימודיים גבוהים, תוך השתתפות פעילה בנבחרות השחייה התחרותית והכדורמים הבית ספריות. הוא סיים את לימודיו התיכוניים בשנת 2002. בשנת 2012 הוענק לקים תואר ראשון בהצטיינות במתמטיקה מאוניברסיטת סן דייגו, ותואר דוקטור לרפואה מבית הספר לרפואה של אוניברסיטת הרווארד בשנת 2016. בשנת 2017, סיים קים את ההתמחות הרפואית שלו ברפואה דחופה בבית החולים הכללי מסצ'וסטס ובבית החולים בריגהאם אנד וימנ'ס.
קים נשוי החל מינואר 2020, ולו שלושה ילדים.
קריירה > הצי האמריקני

החל מגיל 16 שאף קים לשרת ביחידת הקומנדו הימי של הצי האמריקאי,  אריות הים. לשם השגת מטרה זו נכנס בשנות התיכון שנותרו לו למשטר אימונים גופני נוקשה שנועד להכשיר את גופו לשירות המאתגר ביחידת העילית. על החלטה זו אמר קים מאוחר יותר כי "היציאה לצי הייתה ההחלטה הטובה ביותר שעשיתי בחיי, כי היא שינתה לחלוטין את הילד המפוחד וחסר החלומות למישהו שהתחיל להאמין בעצמו".
בשנת 2002 התגייס לצי האמריקאי כחובל. הוא סיים את הכשרתו הצבאית כלוחם הכוחות המבצעים המיוחדים של ארצות הברית והוצב בצוות 3 של אריות הים עם התמחות בהפעלת אמצעי לוחמה מיוחדים. הוא הוצב פעמיים במזרח התיכון והשתתף בלמעלה מ-100 פעולות צבאיות כחובש קרבי, צלף ונווט. בשנת 2009, קים התקבל לתוכנית האקדמית הייעודית לקצינים STA-21. בשנת 2012, כאשר סיים את לימודיו באוניברסיטת סן דייגו, עזב קים את חיל ההדרכה של קציני המילואים והוכפף לחיל הרפואה של הצי.
ב-6 ביוני 2022, השלים קים את טיסת הסולו הראשונה שלו במטוס האימון
T-6 טקסאן II במפקדת האימונים האוויריים של הצי. הטיסה בוצעה במסגרת תוכנית אימונים לאסטרונאוטים משותפת של הצי האמריקני ונאס"א, שהזדקקו לאנשי צוות בעלי ניסיון קודם כטייסים צבאיים. לאחר אימונים נוספים במטוס מדגם T-38 טאלון ומסוק מדגם בל 206, השלים קים באופן רשמי את אימוני הטיסה שלו במרץ 2023 וקיבל את ההכרה הכפולה יוצאת הדופן כמנתח מוטס של הצי וגם כטייס של הצי.
קים מעוטר בעיטורי כוכב הכסף, כוכב הארד (עם סימון V), מדליית השירות המצוין של הצי וחיל הנחתים האמריקאי (עם סימון V), וסרט ההשתתפות בקרב. לפי היסטוריון וחוקר הצי ג'וקו וילניק, עיטור כוכב הכסף הוענק לקים על הצלת חייהם של מספר רב של חיילים עיראקים פצועים תחת אש אויב.
נכון ליולי 2023, קים עדיין מוגדר כקצין צי בדרגת לוטננט קומנדר.
קריירה > נאס"א

בעת לימודיו בבית הספר לרפואה באוניברסיטת הרווארד, פגש קים את הרופא-האסטרונאוט סקוט אדוארד פרז'ינסקי. פגישה זו עוררה בו רושם עמוק ובעקבותיה הוא הגיש מועמדות לתוכנית הכשרת האסטרונאוטים של תוכנית החלל האמריקאית. ב-7 ביוני 2017, נחשף כי קים הוא אחד מ-12 המועמדים שנמצאו מתאימים מתוך מאגר של למעלה מ-18,300 מועמדים להצטרפות לקבוצת האסטרונאוטים ה־22 של נאס"א. הוא אישר את מועמדותו לתפקיד ב-21 באוגוסט של אותה שנה, וסיים את ההכשרה הייעודית ב-10 בינואר 2020.
בשנת 2020, החל קים לשמש כתקשורתן במרכז בקרת המשימה על שם כריסטופר סי קראפט ג'וניור של נאס"א. ב-9 בדצמבר 2020, נאס"א הודיעה רשמית כי קים יצטרף ל-17 אסטרונאוטים אחרים בתוכנית אימונים ייעודית לקראת נחיתה על הירח ב-2024. ביולי 2023, הוא התמחה ושירת כקצין מבצעים וכתומך פעולות צוות כללי.
באוגוסט 2024, נאס"א הודיעה כי קים מתוכנן להיות חבר בצוות המשלחת ה-72/73 לתחנת החלל הבין-לאומית, שתשוגר על סיפון החללית Soyuz MS-27 במרץ 2025.
אותות ועיטורים

כוכב הכסף
כוכב הארד (עם סימון V)
מדליית השירות המצוין של הצי וחיל הנחתים האמריקאי (עם סימון V)
סרט ההשתתפות בקרב
לקריאה נוספת

Roza David, ‘I made promises to the people that I lost’— How the Iraq war forged a Navy SEAL’s path to Harvard Medical School and NASA, מאורכב מאתר Task & Purpose, 22 בינואר 2020
הערות שוליים

↑  Jonathan Yong Kim, valor.militarytimes.com (באנגלית)
↑  NASA Johnson (2017-08-22), Jonny Kim/NASA 2017 Astronaut Candidate, נבדק ב-2024-10-16
1 2  David Choi, How an insecure teenager became a NASA-trained Navy SEAL, and convinced his Korean-American mom to allow him to join the military, Business Insider (באנגלית אמריקאית)
1 2 3 4  Annals Q&A With Dr. Jonny Kim, באתר Annals of Emergency Medicine
↑  조선일보, "가정폭력 아버지, 경찰에 피살" 韓人 첫 NASA 우주인의 고백, 조선일보, ‏2020-08-18 (בקוריאנית)
1 2 3 4 5 6  Jonny Kim (M.D.) (LCDR, U.S. Navy) NASA Astronaut, מאורכב מאתר נאס"א
1 2  Navy SEAL with Harvard medical degree becomes NASA astronaut, Stars and Stripes (באנגלית)
↑  David Choi, This Harvard-educated, NASA-qualified, Navy SEAL gives his kids this simple advice every day, Business Insider (באנגלית אמריקאית)
1 2  Howard Altman, SEAL-Doctor-Astronaut Jonny Kim Is Adding Pilot To His Crazy Resume, The War Zone, ‏2022-06-09 (באנגלית אמריקאית)
↑  NASA Astronaut and former SEAL completes Navy Flight Training, DVIDS (באנגלית)
↑  Jocko Podcast (2020-03-18), Jocko Podcast 221: Jonny Kim. Navy SEAL, Doctor, Astronaut. The Unimaginable Path., נבדק ב-2024-10-16
1 2 3  "Astronaut Biography: Jonny Kim", מאורכב מאתר נאס"א
↑  gazettejohnbaglione, Med School grad to trade scrubs for space suit, Harvard Gazette, ‏2017-07-21 (באנגלית אמריקאית)
↑  William Harwood, NASA introduces 12 new astronauts - CBS News, www.cbsnews.com, ‏2017-06-07 (באנגלית אמריקאית)
↑  Gary Robbins | The San Diego Union-Tribune, NASA picks 4 San Diego university graduates to train for missions to the moon, San Diego Union-Tribune, ‏2020-12-09 (באנגלית אמריקאית)
↑  NASA Assigns Astronaut Jonny Kim to First Space Station Mission - NASA (באנגלית אמריקאית)
קבוצת האסטרונאוטים ה־22 עם מנהל נאס"א ג'ים בריידנסטין, ספטמבר 2018. קים עומד בשורה האחורית בפינה השמאלית העליונה.
סמואל קוסגרוב

סמואל גודלאב קוסגרוב (באנגלית: Samuel Goodlove Cosgrove;‏ 10 באפריל 1847 –  28 במרץ 1909) היה פוליטיקאי אמריקאי ממדינת וושינגטון, איש המפלגה הרפובליקנית, שכיהן בשני חודשי חייו האחרונים מינואר ועד מרץ 1909 כמושל וושינגטון השישי, ונפטר בעת כהונתו.
ראשית חייו

סמואל קוסגרוב נולד במחוז טאסקאראוואס שבאוהיו למשפחה משכילה, שרוב 12 ילדיה היו למורים. בגיל 16 הוא התגייס לרגימנט הרגלים המתנדבים של אוהיו בצבא האיחוד, ושירת במסגרתו במלחמת האזרחים האמריקאית. ב-1865 הוא סיים את שירותו.
לאחר המלחמה, לימד קוסגרוב בבתי ספר בוודספילד ובברוקלין שבאוהיו, למד באוניברסיטת ווסליאן באוהיו, וקיבל תואר מוסמך אוניברסיטה ותואר במשפטים ב-1873. הוא למד משפטים בקריאה עצמית בהדרכת עורכי הדין הוליסטר ואוקיי בוודספילד, וב-1875 התקבל ללשכת עורכי הדין. ב-1878 נשא קוסגרוב לאישה את זפורנה אדג'רטון, ולזוג נולדו שלושה ילדים.
קריירה

ב-1880 עזב קוסגרוב את אוהיו, בילה שנה בכרייה בנבדה, שנה בקליפורניה, ולאחר מכן התיישב ב-1882 בפומרוי שבטריטוריית וושינגטון. הוא עסק בעריכת דין וניהל אדמות חקלאיות בשטח של 1,400 אקרים (5.5 קמ"ר) בוושינגטון ובאיידהו. במשך שמונה שנים הוא היה נשיא מועצת החינוך של פומרוי, ובמשך חמש תקופות כהונה ראש העיר שלה.
כמי שהתמודד על מועמדות המפלגה הרפובליקנית בכמה ועידות מדינתיות שלה, נבחר קוסגרוב כמועמד המפלגה במערכת בחירות המקדימות הראשונה שלה לאחר אימוץ חוק הבחירות המקדימות הישירות. לאחר שניצח בבחירות הכלליות, לקה קוסגרוב בהתקף לב, היה חלש מדי כדי לסיים את נאום ההשבעה שלו, ויצא לחופשת מחלה. בכך הוא זכה לכינוי "המושל ליום אחד של וושינגטון".
מותו

סמואל קוסגרוב נפטר בפאסו רובלז שבקליפורניה, שם יצא להחלמה, ב-28 במרץ 1909, חודשיים לאחר השבעתו כמושל. הוא נטמן בפארק הזיכרון של הבונים החופשיים שבטאמווטר, וושינגטון.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1679-1680.
הערות שוליים

↑  "Gov. Cosgrove Dies Suddenly". Los Angeles Times. Pasa Robles Hot Springs. Associated Press. March 29, 1909. p. 12.
פרנק הו

פרנק לי הו (באנגלית: Frank Lee Houx;‏ 12 בדצמבר 1854 –  3 באפריל 1941) היה פוליטיקאי אמריקאי מוויומינג, איש המפלגה הדמוקרטית, שכיהן כמזכיר המדינה החמישי של ויומינג בשנים 1911–1919, ומתוקף תפקידו זה, כיהן כמושל ויומינג העשירי בשנים 1917–1919 במקומו של ג'ון קנדריק, כאשר זה התפטר כדי לכהן בסנאט של ארצות הברית.
ראשית חייו

פרנק הו נולד ליד העיר לקסינגטון, מיזורי כבנם של ג'ורג' וושינגטון הו, שלימים שירת בצבא הקונפדרציה תחת פיקודו של סטרלינג פרייס, ושל פרנסס פרל פרייס. הוא גדל בחווה המשפחתית, וב-1875 נשא לאישה את אוגוסטה קמפ, ולשניים נולדו שלושה ילדים. אוגוסטה נפטרה ב-1898, ושנה לאחר מכן נשא הו את אידה מייסון כריסטי, ויחד איתה הביא לעולם ארבעה ילדים.
הו למד משפטים בקריאה עצמית במשרד עורכי הדין של ג'ון ס. בלאקוול בלקסינגטון. הוא לא השלים את לימודיו והפנה את תשומת ליבו לעיסוק במסחר. ב-1884 הוא סיים לימודים בקולג' לעסקים של שאו בקנזס סיטי. בשנה שלאחר מכן הוא עבר למונטנה, ופנה לעסקיי בקר. ב-1895 הוא עבר להתגורר בעיר קודי שבוויומינג, שם הוא החל להיות מעורב בפוליטיקה.
קריירה פוליטית

הו היה בקשרים עם ויליאם פ. קודי (באפלו ביל), וסייע בהקמת העיר קודי בוויומינג. ב-1901, לאחר הקמת העיר, הוא התמודד בבחירות למשרת ראש העיר הראשון וניצח את ג'ורג' ט. בק. במהלך תקופת כהונתו הראשונה כראש העיר, הוא גם כיהן כשופט בשנים 1902–1903. ב-1905 הוא נבחר בפעם השנייה כראש העיר וכיהן בתפקיד עד 1909.
בבחירות של 1910 היה הו מועמד המפלגה הדמוקרטית למשרת מזכיר המדינה של ויומינג, ניצח בבחירות הכלליות והיה הדמוקרט הראשון שכיהן במשרה. הוא נבחר לתקופת כהונה שנייה ב-1914, כשבשתי מערכות הבחירות הוא ניצח בהפרש קולות קל. ב-26 בפברואר 1917, כאשר המושל ג'ון קנדריק התפטר מתפקידו לאחר שנבחר לסנאט של ארצות הברית, הושבע הו כמושל ויומינג, וכיהן עד תום תקופת כהונתו המתוכננת של קנדריק ב-6 בינואר 1919. ב-1918 הוא ביקש להיבחר כמושל בזכות עצמו, אך הובס על ידי מועמד המפלגה הרפובליקנית, רוברט קארי.
כמושל שכיהן בתקופת מלחמת העולם הראשונה, דאג הו לגיוס המשמר הלאומי של ויומינג לשירות פדרלי, מינה את המועצה של ויומינג להגנה לאומית, ומינה אחראים על הגיוס. הוא תמך בחוק היובש במהלך תהליך אישורו של התיקון ה-18 לחוקת ארצות הברית, כתב ל-37 מושלים וביקש מהם לתמוך גם בתיקון, וקיבל את תמיכתם של 16 מהם. ב-19 בינואר 1918, נמצא בנו של הו, כריסטי, מת לאחר שסירתו התהפכה באגם לינדנמייר ב-16 בינואר.
שנותיו האחרונות

לאחר תום כהונתו כמושל וכמזכיר המדינה, פנה הו לעסקי הנפט בטקסס. ב-1931 הוא היה מעורב בכריית זהב, ופתח משרדים בדנוור, קולורדו כדי לקדם את פיתוח פעולות הכרייה במחוז סן חואן. ב-1935 הוא שב לקודי, וב-1938 סבל מנפילה בה נשבר הירך שלו, אך מאוחר יותר הוא החלים.
פרנק הו נפטר במלון אירמה שבקודי ב-3 באפריל 1941, בגיל 86, לאחר שסבל ממחלה במשך שנתיים. הוא נטמן בבית הקברות המקומי. האוטוביוגרפיה שהוא כתב ב-1939 פורסמה כסדרת מאמרים בעיתון מקומי בחודשים שלאחר מותו.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1772.
הערות שוליים

↑  "Cody Wyoming election". Red Lodge Picket. November 1, 1901. p. 5. Archived from the original on January 10, 2020 – via Newspapers.com.
↑  "Frank L. Houx, Former Acting Governor of Wyoming, Is Dead". Casper Star-Tribune. April 3, 1941. p. 1. Archived from the original on January 18, 2020 – via Newspapers.com.
↑  Erwin, Marie (January 1, 1974). "Wyoming Blue Book-Volume Two". Wyoming State Archives and Historical Department. p. 574 – via Wyoming Archives.
↑  "Governors Of 16 States In Favor Of 'Dry'". Casper Star-Tribune. February 8, 1918. p. 5. Archived from the original on January 18, 2020 – via Newspapers.com.
↑  "Body Of Houx Is Recovered This Morning". Casper Star-Tribune. January 19, 1918. p. 1. Archived from the original on January 18, 2020 – via Newspapers.com.
↑  "Former Governor of Wyoming Promotes Gold Development". Casper Star-Tribune. March 15, 1931. p. 15. Archived from the original on January 18, 2020 – via Newspapers.com.
↑  "Former Governor Suffers Injuries". Casper Star-Tribune. August 10, 1938. p. 1. Archived from the original on January 18, 2020 – via Newspapers.com.
↑  "Former Governor's Condition Improves". Casper Star-Tribune. October 23, 1938. p. 2. Archived from the original on January 18, 2020 – via Newspapers.com.
| --- | --- |
בקרת זהויות :  GND: 1185451234  ISNI: 0000 0000 3495 8373  LCCN: n95017286  VIAF: 14013420   WorldCat (עם VIAF): 14013420
אקווריום: הופעות במפעל הפיס (מיני-אלבום של כנסיית השכל)

אקווריום: הופעות חיות במפעל הפיס הוא המיני-אלבום הראשון של להקת הרוק הישראלית כנסיית השכל, והחמישי שיצא לאור במסגרת הפרויקט המוזיקלי אקווריום. המיני-אלבום הוקלט במהלך הופעה של הלהקה באקווריום, וזה יצא לאור ב-20 באפריל 2022.
רשימת השמעה

| מס' | שם | מילים | לחן | אלבום מקורי | משך |
| --- | --- | --- | --- | --- | --- |
| 1. | תנו לי לשתות  | רן אלמליח | אלמליח | ידיים למעלה (2004) | 3:46 |
| 2. | היינו עושים אהבה  | אלמליח | אלמליח, יורם חזן, דוד רסד | כנסיית השכל (1999) | 3:04 |
| 3. | איך זה מרגיש  | חזן, אלמליח | חזן, אלמליח | ידיים למעלה (2004) | 5:39 |
| 4. | מדליק את הטלוויזיה  | שמעון אדף | אדף | ידיים למעלה (2004) | 3:58 |
| משך כולל: | משך כולל: | משך כולל: | משך כולל: | משך כולל: | 16:28 |
משתתפים

יורם חזן – זמרה, גיטרה אקוסטית, סקסופון
דוד רז – גיטרה חשמלית
רן אלמליח – בס
דניאל זייבלט – תופים
עמי רייס – קלידים, מלודיקה
הערות שוליים

↑  אקווריום – הופעות במפעל הפיס, באתר מפעל הפיס
| כנסיית השכל |
| --- | --- | --- |
| חברי ההרכב | יורם חזן • רן אלמליח • דוד ראסד • דניאל זייבלט • עמי רייס |  |
| אלבומים | דברים בלחש • קח שירים • כנסיית השכל • רוץ ילד • ידיים למעלה • אוטוביוגרפיה • שורות של אנשים • הבית כה רחוק • זה לא אני |  |
| אקווריום |
| --- | --- | --- |
| מיני-אלבומים | דניאל סאן קריף • נונו • החצר האחורית • טדי נגוסה • כנסיית השכל • כרקוקלי • ישי לוי • דניאלה ספקטור • צליל דנין • עמיר בניון • נורוז • עומר מושקוביץ • ימן בלוז וקולות תימן • תומר ישעיהו • אסתר רדא • עדן דרסו • גבע אלון • אסף אמדורסקי • ארקדי דוכין • קרולינה • רונה קינן • התקווה 6 • מבוא הדודאים • אלון עדר ולהקה • נרקיס • טריפולי • ג'ימבו ג'יי • בניה ברבי • גיא מזיג • אברהם טל • ברי סחרוף • טיפקס • בלקן ביט בוקס • אביב בכר • אהוד בנאי • שי צברי • ליילי • טפש • תזמורת ירושלים מזרח ומערב ונטע אלקיים • אקו • סימה נון • עלמה גוב • שולי רנד • אורית טשומה • נטע וינר • מירי מסיקה • קורין אלאל • שלומי שבן • אפרת גוש • מיכה שטרית • אניה בוקשטיין • שמעון בוסקילה • נורית גלרון • פלד • אליעד • אבי אבורומי • רייזינג דאסט ושירה גבריאלוב • אמיר דדון • נסטיה רוד • רגיני • בר צברי • דיקלה • עטרה • רון עשהאל • זהבה בן • יובל דיין |  |
| סינגלים | "YMCA" (עמיר לב) • "קמתי לרקוד" (ארטיפקס ונינט טייב) • "64 אחוז" (מאיה אביגדור) • "העצב הזה" (עידו שוורץ) • "פרו" (עמר גשן) |  |
| ערכים קשורים | מפעל הפיס |  |
גרזן קרח

מבנה גרזן קרח: 
1- חוד 
 2- ראש 
 3- מכוש 
 4-רצועה 
 5- מגביל תנועה לרצועה 
 6- ידית, בעלת ציפוי גומי 
7- קוץ
גרזן קרח (באנגלית: Ice axes או Ice tools, בצרפתית: Piolet) הוא כלי עזר לטיפוס על הרים ולמעבר מסלולי שלג, קרח ומסלולים מעורבים (Mixed).
גרזן קרח הוא כלי שימושי ביותר בטיפוס: הוא משמש כעזר בטיפוס, בקטעים תלולים, כעגינה טמונה (Deadman's anchor), כיתד לאוהל, ככלי לחציבה בקרח, כדי לחפור בשלג ועוד. מיומנות חשובה ביותר שבה נעזרים בגרזן קרח היא בלימת נפילה: מספר טכניקות בהם יכול המטפס לבלום את עצמו בעזרת גרזן קרח.
מבנה הגרזן

לגרזן הקרח מספר חלקים: ידית, ראש, חוד, מכוש או פטיש וקוץ.
מבנה הגרזן > הידית

ידית הגרזן עשויה להיות ישרה או מעוקלת בצורות שונות. ידיות ישרות מקלות על נטיעה של הגרזן בשלג לשימוש כאחיזה או כעגינה. ידית שאינה ישרה מקשה על החדרת הגרזן לשלג.
לגרזנים טכניים יש לרוב ידיות עם כיפוף קל באזור האחיזה של הידית, או קימור לאורך כל הידית.
כיפוף באזור האחיזה נותן לפיתה טובה ומונע מפרקי אצבעות הידיים להחבט בקרח עם כל מכה. ידית שהיא כולה קמורה מתאימה יותר ליציאה מקטעים שליליים (קטע שבו השיפוע הפוך בכיוונו ממדרון), כיוון שיש קטע ארוך של הידית שיכול לדלג על מדרגה בקרח.
יש גרזנים להם ציפוי גומי על הידית, המעניק אחיזה טובה יותר ושיפור החיכוך. הגומי עוזר גם בשמירה על חום הידיים. עם זאת, ציפוי הגומי מקשה על החדרת הגרזן לשלג ונוטה להתקלף לאחר שימוש רב.
מבנה הגרזן > החוד

צורת החוד קובעת את הכיוון בו החוד נכנס לקרח עם משיכה כלפי מטה. כיוון זה משפיע על הקלות והמהירות בו החוד חודר לקרח.